**Cenu aptaujas**

**„Radiomoduļu** **piegāde”**

 **(identifikācijas Nr.DŪ-2016/9)**

**NOLIKUMS**

1. **Vispārīgā informācija**
	1. Iepirkuma identifikācijas numurs: **DŪ-2016/9.**
	2. Pasūtītājs– **sabiedrība ar ierobežotu atbildību „Daugavpils ūdens”**, reģistrācijas Nr.41503002432, Ūdensvada iela 3, Daugavpils, LV-5401.
	3. Kontaktpersona iepirkuma jautājumos – Juridiskās nodaļas juriste Inga Kalniņa, tālrunis 65447815, fakss 65425547.
	4. Pasūtītāja prasībām atbilstošo piedāvājumu izvēles kritērijs: **zemākā cena**.
	5. Pretendents nav tiesīgs iesniegt piedāvājumu variantus.
	6. Piedāvājuma nodrošinājums ***nav*** paredzēts.
	7. Līguma izpildes garantija ***nav*** paredzēta.
2. **Informācija attiecībā uz iepirkuma procedūras rezultātā noslēdzamā tiesiskā darījuma būtiskām sastāvdaļām**
	1. Iepirkuma priekšmets:preču piegāde saskaņā ar tehniskās specifikācijas (**1.pielikums**) un vispārīgās vienošanās **(5.pileikums)** prasībām. Pasūtītājs ir tiesīgs pasūtīt citu tehniskajā specifikācijā neminētu, bet līdzīgu vai funkcionāli saistīto preču piegādi. Izpildītājam jāparedz šādu līdzīgu vai funkcionāli saistīto iepriekš neminētu preču piegādes nodrošināšana, tai plānojot 10% no kopējās vispārīgās vienošanas cenas, t.i. 600,00 EUR (bez PVN).
	2. Iepirkuma priekšmets ***nav*** sadalīts daļās.
	3. Paredzamā līgumcena – **EUR 6000,00 bez PVN.**
	4. Pakalpojuma sniegšanas vieta:SIA „Daugavpils ūdens”, Ūdensvada ielā 3, Daugavpilī, LV-5401, Latvijas Republika.
	5. Vispārīgās vienošanās darbības termiņš – **1 gads.**
3. **Informācija par iepirkumu**
	1. Informāciju par iepirkumu pasūtītājs publicē savā mājas lapā internetā [www.daugavpils.udens.lv](http://www.daugavpils.udens.lv) – informatīvajā daļā, sadaļā “Iepirkumi”, kā arī Daugavpils pašvaldības mājas lapā internetā http://www.daugavpils.lv
	2. **Ieinteresēto piegādātāju pienākums ir pastāvīgi sekot līdzi aktuālajai informācijai minētajās mājas lapās par konkrēto iepirkumu.** Komisijas nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
4. **Piedāvājumu iesniegšanas kārtība**
	1. Piedāvājumi jāiesniedz personīgi vai nosūtot pa pastu.
	2. Iesniegšanas vieta – SIA „Daugavpils ūdens”, Ūdensvada ielā 3, Daugavpilī, LV-5401, Latvijas Republika.
	3. Pasta sūtījumam jābūt nogādātam 4.2.punktā norādītajā adresē līdz 4.4.punktā noteiktajam termiņam un par to pilnu atbildību uzņemas iesniedzējs.
	4. **Piedāvājuma iesniegšanas termiņš – līdz 2016.gada 14.aprīlim plkst.10:00**
	5. Iesniegto piedāvājumu atvēršana notiks **2016.gada 14.aprīlī plkst.10:00**, Ūdensvada ielā 3, Daugavpilī, SIA „Daugavpils ūdens” pārvaldes ēkas sanāksmju zālē. Iesniegto piedāvājumu atvēršana ir atklāta.
	6. Piedāvājums, kas iesniegts pēc minētā termiņa, netiks izskatīts un neatvērts tiks atdots vai nosūtīts atpakaļ iesniedzējam.
	7. Piedāvājumu vērtēšanu un lēmumu pieņemšanu komisijas veic slēgtā sēdē.
	8. Pretendenta iesniegtais piedāvājums nozīmē pilnīgu šīs iepirkuma procedūras nolikuma noteikumu pieņemšanu un atbildību par to izpildi.
	9. Piedāvājuma derīguma termiņš: **60 dienas** no piedāvājumu iesniegšanas termiņa beigām (nolikuma 4.4. punkts).
5. **Piedāvājuma noformēšana**
	1. Pretendents sagatavo un iesniedz piedāvājumu saskaņā ar iepirkuma procedūras dokumentu prasībām.
	2. Piedāvājums jāsagatavo latviešu valodā, drukātā veidā, vienā eksemplārā. Piedāvājumā iekļautos dokumentus var iesniegt citā valodā, šādā gadījumā dokumentiem jāpievieno tulkojums latviešu valodā ar apliecinājumu par tulkojuma pareizību saskaņā ar spēkā esošo attiecīgo jomu regulējošo normatīvo aktu prasībām. Pretējā gadījumā komisija ir tiesīga uzskatīt, ka attiecīgais atlases vai kvalifikācijas dokuments nav iesniegts.
	3. Piedāvājums jāiesniedz slēgtā aploksnē un aizzīmogotā iepakojumā (aploksnē). Uz iepakojuma jānorāda:

**SIA “Daugavpils ūdens”**

**Ūdensvada iela 3, Daugavpils , Latvija, LV – 5401**

**Piedāvājums iepirkuma procedūrai**

**“Radiomoduļu** **piegāde”**

**iepirkuma identifikācijas nr. DŪ-2016/9**

**Neatvērt līdz 2016.gada \_\_\_ plkst\_\_\_\_**

**<Pretendenta nosaukums, juridiskā adrese un reģistrācijas numurs, kontaktpersona, tālrunis>**

* 1. Piedāvājuma sākumā pēc titullapas jābūt piedāvājuma satura radītājam, aiz kura seko visi pārējie piedāvājumā iekļaujamie dokumenti.
	2. Piedāvājumā iekļautajiem dokumentiem, kā arī kopijām un tulkojumiem jābūt noformētiem atbilstoši spēkā esošo dokumentu izstrādāšanas un noformēšanas kārtību regulējošo normatīvo aktu prasībām.
	3. Visiem piedāvājumā iekļautajiem ***dokumentiem (izņemot piedāvājuma nodrošinājumu, ja tāds ir paredzēts)*** jābūt caurauklotiem un apzīmogotiem tā, lai to nebūtu iespējams atdalīt, visām lapām jābūt sanumurētām. Piedāvājuma nodrošinājums, ja tāds paredzēts, iesniedzams kā atsevišķs dokuments.
	4. Pretendents iesniedz parakstītu piedāvājumu. Piedāvājumu paraksta pretendenta amatpersona, kuras pārstāvības tiesības ir reģistrētas likumā noteiktajā kārtībā, jeb pilnvarotā persona, pievienojot attiecīgās pilnvaras oriģinālu.
	5. Pieteikums, apliecinājums un finanšu piedāvājums jāsagatavo saskaņā ar iepirkuma procedūras nolikumam pievienotajām veidnēm.
	6. Pretendentu iesniegtie dokumenti pēc iepirkuma pabeigšanas netiek atdoti atpakaļ (izņemot piedāvājuma nodrošinājumu, ja tāds paredzēts).

# Prasības pretendentam

* 1. Pretendentu kvalifikācijas prasības ir obligātas visiem pretendentiem, kas vēlas iegūt tiesības noslēgt vispārīgo vienošanos.
	2. Attiecībā uz pretendentu nepastāv Sabiedrisko pakalpojumu sniedzēju iepirkumu likuma 42.panta pirmajā daļā minētie izslēgšanas nosacījumi.
	3. Pretendents nav iekļauts Pasūtītāja izveidotajā neapstiprināto piegādātāju reģistrā saskaņā ar procedūru PR.7.106. "Iepirkumu vadīšana, piegādātāju novērtēšana". Izraksts no procedūras ir publicēts Pasūtītāja mājas lapā internetā [www.daugavpils.udens.lv](http://www.daugavpils.udens.lv) - informatīvajā daļā, sadaļā "Iepirkumi".
	4. Pretendents ir reģistrēts normatīvajos aktos noteiktajā kārtībā Komercreģistrā vai līdzvērtīgā reģistrā ārvalstīs, licencēts vai sertificēts atbilstoši attiecīgās valsts normatīvo aktu prasībām un ir tiesīgs sniegt pasūtītājam nepieciešamo pakalpojumu Latvijas Republikā. Personu apvienībai, attiecībā uz kuru pieņemts lēmums slēgt vispārīgo vienošanos, līdz vienošanās slēgšanas brīdim obligāti jāreģistrējas kā pilnsabiedrībai vai līgumsabiedrībai Latvijas Republikas normatīvajos aktos noteiktajā kārtībā.
	5. Pretendenta uzņēmuma darbības veidi atbilst iepirkuma priekšmetam.
	6. Pretendents var nodrošināt pakalpojuma sniegšanu saskaņā ar tehniskās specifikācijas **(1.pielikums)** un vispārīgās vienošanās **(5.pielikums)** prasībām.

# Iesniedzamie dokumenti:

* 1. Pieteikums saskaņā ar nolikumam pievienoto veidni (**2.pielikums**).
	2. Pretendenta apliecinājums, ka attiecībā uz pretendentu nepastāv Sabiedrisko pakalpojumu sniedzēju iepirkumu likuma 42.panta pirmajā daļā minētie izslēgšanas nosacījumi (**3.pielikums**).
	3. Finanšu piedāvājums saskaņā ar pasūtītāja izstrādātajām vadlīnijām un finanšu piedāvājuma veidni, iesniedzams papīra formā (**4.pielikums**).
	4. Ja pretendents ir piegādātāju apvienība, tad apliecinājums, ka gadījumā, ja attiecībā uz to pieņemts lēmums slēgt vispārīgo vienošanos, pirms tās noslēgšanas pretendents reģistrēsies kā pilnsabiedrība vai līgumsabiedrība Latvijas Republikas normatīvajos aktos noteiktajā kārtībā. Ja 10 (desmit) darba dienu laikā no pasūtītāja aicinājuma izsniegšanas pilnsabiedrība vai līgumsabiedrība netiek reģistrēta, tā tiek izslēgta no dalības iepirkumu procedūrā.
	5. Dokuments ar norādi uz pretendenta uzņēmuma darbības veidiem.
	6. Uzņēmumu reģistra izsniegts dokuments ar norādi uz pretendenta piedāvājumu (pilnvaru) parakstījušās personas tiesībām pārstāvēt pretendentu, pilnvaras oriģināls, ja pretendenta piedāvājumu paraksta pilnvarota persona.
	7. Pretendentam, kuram būtu piešķiramas vispārīgās vienošanās slēgšanas tiesības, 10 darba dienu laikā no iepirkuma komisijas pieprasījuma nosūtīšanas dienas jāiesniedz kompetentu institūciju izsniegtās izziņas par to, ka attiecībā uz pretendentu nepastāv Sabiedrisko pakalpojumu sniedzēju iepirkumu likuma 42.panta pirmajā daļā minētie izslēgšanas nosacījumi. Ja pretendents noteiktajā termiņā neiesniedz minētas izziņas iepirkumu komisijai, tas tiek izslēgts no tālākas dalības iepirkuma procedūrā. Komisijai ir tiesības nepieprasīt minētās izziņas, ja tā pati ātri un sekmīgi var pārliecināties par izslēgšanas nosacījumu neesamību Elektronisko iepirkumu sistēmā (EIS).
	8. Dokumenti, kas apliecina piedāvājuma atbilstību iepirkuma procedūras tehniskajai specifikācijai.
	9. Dokuments, kas apliecina ražotāja vismaz 2 gadu garantiju uz Precēm saskaņā ar iepirkuma procedūras tehnisko specifikāciju (**1.pelikums**).

# Vispārīgā vienošanās.

# Iepirkuma rezultātā paredzēts noslēgt vispārīgo vienošanos saskaņā ar tās projektu, kurš pievienots nolikuma 5.pielikumā, ar 3 (maksimālais skaits) pretendentiem, kuru piedāvājumi ar iepirkumu komisijas lēmumu tiks atzīti par vislētākiem. Vispārīgās vienošanās darbības termiņš – viens gads, termiņu skaitot no vispārīgās vienošanās spēkā stāšanas dienas.

* 1. Saskaņā ar vispārīgās vienošanās nosacījumiem Pasūtītājs nepieciešamības gadījumā veiks pieprasījumu par konkrēto preču esamību noliktavā un to piegādi. Pasūtīto preču cena nevar pārsniegt attiecīga pretendenta finanšu piedāvājumā norādīto.
	2. Izraudzītajiem pretendentiem vispārīgā vienošanās jāparaksta 10 (desmit) darba dienu laikā no pasūtītāja nosūtītā uzaicinājuma parakstīt vispārīgo vienošanos izsūtīšanas dienas pēc adreses **Ūdensvada iela 3, Daugavpils, Latvijas Republika**. Ja norādītajā termiņā kāds no uzvarētājiem neparaksta vispārīgo vienošanos, tas tiek uzskatīts par atteikumu to noslēgt un pretendents tiek izslēgts no dalības iepirkumu procedūrā. Tādā gadījumā vispārīgā vienošanās tiek piedāvāta noslēgšanai nākamajam pretendentam saskaņā ar iepirkuma komisijas veikto piedāvājumu cenu salīdzinājumu.

# Piedāvājuma vērtēšana un izvēle

* 1. Piedāvājumu vērtēšanas laikā komisija pārbauda pretendentu atbilstību noteiktajām pretendentu kvalifikācijas prasībām, kā arī pārbauda piedāvājuma atbilstību nolikuma prasībām. Vērtējot pretendenta piedāvājumu, pasūtītājs pārbauda tajā esošas informācijas atbilstību pasūtītāja izvirzītajām prasībām. Neatbilstoši piedāvājumi tiek noraidīti.
	2. Pretendentu piedāvājumu pārbaudes laikā komisija noskaidro pretendenta kompetenci un atbilstību pasūtītāja prasībām pēc dokumentiem, kas pretendentam jāiesniedz saskaņā ar šī nolikuma prasībām, kā arī no publiskajā apritē esošās pasūtītāja iegūtās informācijas.
	3. Ja pretendenta piedāvājums neatbilst kādai pasūtītāja izvirzītajai prasībai, komisija tā piedāvājumu tālāk neizskata un pretendentu izslēdz no turpmākās dalības iepirkumā.
	4. Ja pretendenta piedāvājums skaidri, viennozīmīgi un nepārprotami neatspoguļo izvirzīto prasību izpildi, komisija šo piedāvājumu noraida un tālāk neizskata.
	5. Piedāvājumu vērtēšanas laikā komisija pārbauda, vai piedāvājumos nav aritmētisko kļūdu. Ja kļūdas tiek konstatētas, komisija tās izlabo.
	6. Iepirkumu komisija izvēlas 3 vislētākās cenas no piedāvājumiem, kas atbilst šajā nolikumā norādītajām pasūtītāja prasībām.
1. **Pretendenta pienākumi un tiesības:**
	1. Pienākums iepirkuma komisijas noteiktajā termiņā sniegt atbildes uz iepirkuma komisijas pieprasījumiem.
	2. Pienākums segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
	3. Tiesības pirms piedāvājumu iesniegšanas termiņa beigām grozīt vai atsaukt iesniegto piedāvājumu. Ja pretendents groza piedāvājumu, tas iesniedz jaunu piedāvājumu ar atzīmi “GROZĪTAIS”. Tādā gadījumā komisija vērtē grozīto piedāvājumu.
	4. Tiesības ne vēlāk kā 6 (sešas) darba dienas pirms piedāvājumu iesniegšanas termiņa beigām pieprasīt iepirkuma komisijai papildus informāciju par iepirkuma procedūras norises kārtību un iepirkuma priekšmetu.
	5. Tiesības apstrīdēt iepirkuma komisijas lēmumu par iepirkuma līguma slēgšanas tiesību piešķiršanu, sūdzību nosūtot SIA “Daugavpils ūdens” 10 dienu laikā no lēmuma publicēšanas dienas SIA “Daugavpils ūdens” mājas lapā internetā, kur izvietota informācija par iepirkumu.
2. **Iepirkuma komisijas pienākumi un tiesības:**
	1. Pienākums nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
	2. Tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti komisijai.
	3. Tiesības labot aritmētiskās kļūdas pretendenta piedāvājumā, informējot par to pretendentu.
	4. Tiesības pieaicināt atzinumu sniegšanai neatkarīgus ekspertus ar padomdevēja tiesībām.
	5. Pasūtītājs ir tiesīgs pārtraukt iepirkumu un neslēgt vienošanās, ja tam ir objektīvs pamatojums.
	6. Tiesības izvēlēties nākamo piedāvājumu ar viszemāko cenu, ja izraudzītais pretendents atsakās slēgt vispārīgo vienošanās ar pasūtītāju.
	7. Tiesības izdarīt grozījumus šajā iepirkuma procedūras nolikumā pirms piedāvājumu iesniegšanas termiņa beigām, publiskojot to saturu savā mājas lapā internetā hhtp://[www.daugavpils.udens.lv](http://www.daugavpils.udens.lv/) – informatīvajā daļā, sadaļā “Iepirkumi”, kā arī Daugavpils pašvaldības mājas lapā internetā http://www.daugavpils.lv
3. pielikums – Tehniskā specifikācija uz 1 lapas.

2. pielikums – Pieteikuma dalībai iepirkuma procedūrā veidne uz 1 lapas.

3. pielikums – Pretendenta apliecinājuma veidne uz 1 lapas.

4. pielikums – Finanšu piedāvājuma sagatavošanas vadlīnijas un veidne uz 2 lapām.

5. pielikums – Vispārīgās vienošanās projekts (ar pielikumiem) uz 13 lapām.

1.pielikums

SIA “Daugavpils ūdens”

Tehniskā specifikācija iepirkumam **„Radiomoduļu piegāde”**

*Prasības piegādājamiem radiomoduļiem*

Radiomoduļiem jāatbilst sekojošām prasībām:

* Darba frekvence 868 MHz - atvērtā ES robežās.
* Programešanas interfeiss – optiskais IrDa
* Nolasīšanas attālums: līdz 1 km tiešās redzamības gadījumā, 100-200 m normālos apstākļos ārpus telpas un 20 - 100 m grūtos darba apstākļos, piemēram, ūdensmērīšanas akās.
* Iespēja nolasīt sekojošos rādījums:

1. Skaitītāja numurs;

2.Tekošie skaitītāja rādījumi;

3. Skaitītāja rādījumi mēneša pēdējā dienā pēdējo 24 mēnešu periodā;

4. Uz skaitītāju nevēlamās ietekmes noteikšana;

5. Noplūdes un cauruļvadu pārrāvumu noteikšana;

6. Ūdens atpakaļplūsmas noteikšana;

7. Radiomoduļa ID;

 8. Lietotāja ID un adrese.

* Nolasīšanas iespēja, kā ar mobilo ierīci, tā arī skaitītāju apvienošana vienā horizontālajā tīklā un turpmāku nolasīšanu, izmantojot GSM tīklu;
* Iespēja darboties no viena barošanas elementa 12 gadu laika periodā pie ikdienas datu nolasīšanas;
* Darba temperatūra no -10 līdz +55°C.
* Aizsardzības klase IP68
* Garantija: ražotāja garantija vismaz 2 gadi

Jābūt saderīgām ar bezvadu un tālvadības radio nolasīšanas sistēmu Arrow un programmu kompleksu IZAR@NET

**Piegādes vieta:** SIA „Daugavpils ūdens”, Ūdensvada iela 3, Daugavpils.

**Piegādes termiņš:** 15 darba dienu laikā no pasūtījuma saņemšanas.

2.pielikums

# PIETEIKUMS DALĪBAI IEPIRKUMA PROCEDŪRĀ

**„ Radiomoduļu piegāde”**

**ID Nr.DŪ-2016/9**

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

###### Informācija par pretendentu:

nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

faksa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

pretendenta pārstāvja

vārds, uzvārds, amats,

tā pilnvaras apliecinošs

dokuments \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ar šā pieteikuma iesniegšanu pretendents:

* piesakās piedalīties iepirkuma procedūrā *<iepirkuma procedūras nosaukums, identifikācijas Nr.>,*
* apņemas ievērot iepirkuma procedūras nolikuma prasības un piekrīt visiem tā noteikumiem;
* apliecina gatavību izpildīt pakalpojumu saskaņā ar Pasūtītāja prasībām iepirkuma procedūrā *<iepirkuma procedūras nosaukums, identifikācijas Nr.>* un veikt specifikācijā minēto preču piegādi par finanšu piedāvājumā norādītajām cenām;
* apliecina, ka pretendenta saimnieciskā darbība nav apturēta vai pārtraukta, nav uzsākts process par pretendenta maksātnespēju vai bankrotu;
* atzīst sava piedāvājuma spēkā esamību līdz attiecīgās vispārīga vienošanās noslēgšanai, bet ne ilgāk kā līdz *<norādīt piedāvājuma derīguma termiņu saskaņā ar nolikuma prasībām>,*
* apliecina, ka piekrīt nolikumam pievienotās vispārīgās vienošanās noteikumiem un ir gatavs vienošanās noslēgšanas tiesību piešķiršanas gadījumā noslēgt vienošanās ar pasūtītāju saskaņā ar nolikumam pievienotā vienošanās projekta noteikumiem;
* apliecina, ka nolikumam pievienotās vispārīgās vienošanās noteikumi ir saprotami un pieņemami;
* garantē, ka visa tā piedāvājumā sniegtā informācija un ziņas ir patiesas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, paraksts, atšifrējums)

3.pielikums

**PRETENDENTA APLIECINĀJUMS**

# iepirkuma procedūras

**„Radiomoduļu** **piegāde”**

**ID Nr.DŪ–2016/9**

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

Ar šo pretendents \_\_\_\_\_\_\_\_\_\_\_\_\_\_\_\_\_\_\_ apliecina, ka attiecībā uz to **nepastāv** šādi Sabiedrisko pakalpojumu sniedzēju iepirkumu likuma 42.panta pirmajā daļā minētie izslēgšanas nosacījumi:

1) pretendents vai persona, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu, ar tādu tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, ir atzīta par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā;

2) pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas;

3) pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, pretendentu ir atbrīvojusi no naudas soda;

4) ir pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai tiek konstatēts, ka līdz paredzamajam vienošanās izpildes beigu termiņam pretendents būs likvidēts;

5) pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 *euro*;

6) pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pārstāvja amats, paraksts, atšifrējums)

4.pielikums

**FINANŠU PIEDĀVĀJUMA SAGATAVOŠANAS VADLĪNIJAS**

# iepirkuma procedūras

**„Radiomoduļu** **piegāde”**

**ID Nr.DŪ-2016/9 ietvaros**

**1.** Veidne, kas aizpildīta saskaņā ar šo prasīto informāciju, veido finanšu piedāvājumu.

**2.** Pretendentam ir jāsagatavo finanšu piedāvājums un jāaizpilda visas veidnē norādītās pozīcijas attiecībā uz pakalpojumiem, kas tiks sniegti saskaņā ar tehnisko specifikāciju (**1.pielikums**). Pozīcijas iekļautām cenām jābūt attiecīgo pakalpojumu sniegšanas pilnām vērtībām, ieskaitot visas izmaksas, kas pretendentam varētu rasties , izpildot pakalpojumu līguma nosacījumus.

**3.** Pakalpojuma cenā, ko veido veidnes izmaksu pozīcijas, jābūt iekļautiem visiem plānotajiem izdevumiem par preču piegādi, kas nepieciešami vienošanās izpildei pilnā apmērā un atbilstošā kvalitātē saskaņā ar LR normatīvajiem aktiem, atbildīgo institūciju prasībām un vienošanās noteikumiem, tai skaitā tehniskām specifikācijām.

**4.** Vienības cenā ir jāietver visas tādas tiešas un netiešas izmaksas, kas saistītas ar vienošanās prasību ievērošanu, piemēram, izpildes dokumentācijas sagatavošana un saskaņošana, transports, piegādes drošība, apsardze, vadība, darbinieku algas, nodokļi un nodevas, apdrošināšana, izdevumi darbiem un materiāliem, kuru izpilde vai pielietojums nepieciešams vispārīgās vienošanās pilnīgai un kvalitatīvai izpildei.

**5.** Visas izmaksas, kas attiecināmas uz attiecīgas preces piegādi, ieskaitot tas, kuras minētas šo vadlīniju 4.punktā, jāsadala starp visām finanšu piedāvājuma kopsavilkuma summām.

**6.** Visas izmaksas jāizsaka *euro* (EUR) bez pievienotās vērtības nodokļa (PVN). Finanšu piedāvājuma izdevumu pozīcijas uzrādīt, kā arī vienību izmaksas un izmaksas kopā uz visu apjomu aprēķināt, cenu norādot **ar diviem cipariem aiz komata**.

**7.** **Vienības cenas ir fiksētas, tā nevar mainīties vispārīgās vienošanās izpildes laikā.**

**8.** Finanšu piedāvājums iesniedzams papīra formātā.

**9.** Iepirkuma procedūras laikā pretendentu var lūgt iesniegt detalizētāku piedāvājumā minēto cenu pozīciju atšifrējumu.

**10. Ja tehniskajā specifikācijā vai citos iepirkuma dokumentos ir minētas pretrunīgas prasībās, pretendentam ir jāplāno izdevumi un jāīsteno vienošanās izpilde, vadoties no stingrākām prasībām.**

**FINANŠU PIEDĀVĀJUMA VEIDNE**

# iepirkuma procedūras

*<iepirkuma procedūras nosaukums>*, *<iepirkuma identifikācijas Nr.>*, *<iepirkuma daļas numurs un nosaukums>*

**ietvaros**

***FINANŠU PIEDĀVĀJUMS***

***Finanšu piedāvājumā norādīto cenu pasūtītājs izmanto piedāvājumu izvēlei vispārīgās vienošanās noslēgšanai. Norādītās cenas par vienu vienību piegādātājs nedrīkst pārsniegt visā vispārīgās vienošanās darbības laikā.***

|  |  |
| --- | --- |
| **Iepirkuma priekšmets** | **Cena EUR bez PVN** |
| Radiomoduļa ( 1 gab.) piegāde<norādīt radiomoduļa marku un modeli> |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pārstāvja amats, paraksts, atšifrējums)

5. pielikums

**VISPĀRĪGĀ VIENOŠANĀS**

**par preču piegādi**

Daugavpilī

 Nr.\_\_\_\_\_\_\_\_\_\_

Sabiedrība ar ierobežotu atbildību **„**Daugavpils ūdens**”**, reģistrācijas Nr.41503002432, adrese Ūdensvada ielā 3, Daugavpilī, Latvijā, valdes locekļa Sergeja Selicka personā, kas rīkojas uz Statūtu pamata (turpmāk – Pasūtītājs), no vienas puses,

un

Izpildītāji, kuri ieguvuši tiesības noslēgt vispārīgo vienošanos, pamatojoties uz iepirkumu komisijas lēmumu, kas pieņemts iepirkuma procedūras „\_\_\_\_\_\_\_\_\_\_\_\_\_\_\_\_\_\_\_\_\_\_\_\_” (turpmāk saukta par Iepirkumu) ietvaros:

1) (*nosaukums*) tās (*pārstāvis*) personā, kas Izpildītāju pārstāv uz (*pārstāvības pamats*);

2) (*nosaukums*) tās (*pārstāvis*) personā, kas Izpildītāju pārstāv uz (*pārstāvības pamats*);

3) (*nosaukums*) tās (*pārstāvis*) personā, kas Izpildītāju pārstāv uz (*pārstāvības pamats*).

turpmāk tekstā visi kopā saukti par Līdzējiem, noslēdz šo vispārīgo vienošanos (turpmāk tekstā – Vienošanās).

1. **Vienošanās mērķis un priekšmets**
	1. Vienošanās ir paredzēta kārtība*,* kādā Vienošanās darbības laikā Pasūtītājs no Vienošanos noslēgušo Izpildītāju loka izvēlēsies Izpildītājus, ar kuriem tiks slēgti attiecīgi piegādes līgumi, kā arī šo noslēdzamo līgumu (tiesisku darījumu) sastāvdaļas, to skaitā, bet ne tikai, noteikumi attiecībā uz piegādes līguma priekšmetu, piegādes termiņu, cenu, garantijas, kvalitātes jautājumiem.
	2. Vienošanās priekšmets ir **radiomoduļu piegāde** (turpmāk saukti – Prece, Preces) saskaņā ar tehnisko specifikāciju un atbilstoši Pasūtītāja vajadzībām. Kopējā Vienošanās cena ir **6 000,00 EUR** (seši tūkstoši euro 00 centi) **bez PVN**. Pasūtītājs ir tiesīgs pasūtīt Izpildītājam citu tehniskajā specifikācijā neminētu, bet līdzīgu vai funkcionāli saistīto Preci, atsevišķi vienojoties par šādu Preču piegādes termiņiem. Izpildītājam jāparedz šādu līdzīgu vai funkcionāli saistīto iepriekš neminētu preču piegādes nodrošināšana, tai plānojot 10% no kopējās Vienošanās cenas, t.i. 600,00 EUR (seši simti euro 00 centi) **bez PVN**.
2. **Vienošanās darbības laiks**
	1. Vienošanās darbības laiks ir **viens gads,** termiņu skaitot no tās spēkā stāšanās dienas. Vienošanās stājas spēkā **ar tā parakstīšanas brīdi.**
	2. Pēc Vienošanās darbības izbeigšanās ikviens Līdzējs ir atbildīgs par jebkādu saistību izpildīšanu, kas līdz tam palikušas neizpildītas un Vienošanās tiek uzskatīta par spēkā esošu, cik tālu tas nepieciešams vēl neizpildīto saistību satura un apjoma noteikšanai.
3. **Piegādātāju izvēles kārtība piegādes līgumu slēgšanai**
	1. Pasūtītājs izvēlas Izpildītājus, ievērojot Vienošanās noteiktās prasības.
	2. No Vienošanos noslēgušu Izpildītāju skaita Pasūtītājs izvēlas vienu konkrētu Izpildītāju darījumu slēgšanai ne vēlāk kā ik pēc katriem sešiem mēnešiem, skaitot no Vienošanās spēkā stāšanās dienas. Ar izraudzīto Izpildītāju turpmāku sešu mēnešu periodā tiek noslēgti tiesiskie darījumi par Preču iegādi. Ja turpmāko sešu mēnešu periods pārsniedz Vienošanās darbības termiņu, tiesiskie darījumi slēdzami līdz Vienošanās darbības termiņa pēdējai dienai.
	3. Lai izvēlētos konkrētu Izpildītāju darījumu slēgšanai turpmāku sešu mēnešu periodā (vai līdz Vienošanās darbības termiņa pēdējai dienai, 3.2.punkts), Pasūtītājs nosūta Izpildītājiem Uzaicinājumu (Uzaicinājuma forma norādīta **Vienošanās pielikumā Nr.1**) iesniegt piedāvājumus vislētākā piedāvājuma noteikšanas nolūkā.
	4. Pirmais Uzaicinājums Izpildītājiem tiek nosūtīts ne vēlāk kā pēc sešiem mēnešiem no Vienošanās spēkā stāšanās dienas. Šajā periodā Pasūtītājs slēdz tiesiskos darījumus par Vienošanās priekšmeta iegādi ar Izpildītāju, kura piedāvājums Iepirkuma gaitā tika atzīts par vislētāko, par cenām, kādas izraudzītais Izpildītājs piedāvāja Iepirkuma gaitā (preču cenas noteiktas Izpildītāju finanšu piedāvājumos – **Vienošanās pielikumā Nr.4**).
	5. Uzaicinājums tiek nosūtīts elektroniskā formā. Uzaicinājums elektroniski tiek sūtīts uz Izpildītāja norādīto e – pasta adresi.
	6. Izpildītājs apstiprina Uzaicinājuma saņemšanas faktu, nosūtot paziņojumu uz Pasūtītāja norādīto e – pasta adresi. Šāda paziņojuma nosūtīšanu Izpildītājs nodrošina līdz tekošās darba dienas beigām (plkst.16:30), ja attiecīgs Uzaicinājums tika izsūtīts līdz plkst.12:00, vai līdz nākamās darba dienas plkst.12:00, ja attiecīgs Uzaicinājums tika izsūtīts pēc plkst.12:00.
	7. Uzaicinājumā Pasūtītājs norāda Preces nosaukumu, apjomu un raksturojošos elementus saskaņā ar tehniskajā specifikācijā norādīto informāciju (**Vienošanās pielikums Nr.3**), kā arī e – pasta adresi, uz kuru Izpildītājam ir jānosūta Piedāvājums. Uzaicinājumā var norādīt arī citu informāciju, ja tas nepieciešams.
	8. 3 (trīs) darba dienu laikā no attiecīgā Uzaicinājuma nosūtīšanas dienas Izpildītājs iesniedz Piedāvājumu saskaņā ar Piedāvājuma formu, kura norādīta **Vienošanās pielikumā Nr.2**.
	9. Piedāvājums tiek iesniegts elektroniskā formā. Piedāvājums elektroniski tiek sūtīts uz Pasūtītāja norādīto e – pasta adresi.
	10. Pasūtītājs apstiprina Piedāvājuma saņemšanas faktu, nosūtot paziņojumu uz Izpildītāja norādīto e – pasta adresi. Šāda paziņojuma nosūtīšanu Pasūtītājs nodrošina līdz tekošās darba dienas beigām (plkst.16:30), ja attiecīgs Piedāvājums tika izsūtīts līdz plkst.12:00, vai līdz nākamās darba dienas plkst.12:00, ja attiecīgs Piedāvājums tika izsūtīts pēc plkst.12:00.
	11. Piedāvājumā ir jāsniedz informācija par visiem Pasūtītāja Uzaicinājumā norādītajiem aspektiem, atsevišķi norādot katras pasūtītās Preces cenu un šo preču kopsummu (bez PVN).
	12. Piedāvājumā norādīto Preču cenas ir fiksētas un spēkā esošas turpmāko sešu mēnešu periodā vai līdz nākamajai Izpildītāju Piedāvājumu izvērtēšanai sakarā ar kārtējo Uzaicinājumu un konkrēta Izpildītāja Piedāvājuma izvēlei.
	13. Piedāvājums ir jāiesniedz līdz attiecīga Piedāvājuma iesniegšanas termiņa beigām. Piedāvājumus, kuri ir iesniegti vēlāk, Pasūtītājs neizskata.
	14. Pasūtītājs nodrošina iesniegto Piedāvājumu konfidencialitāti līdz to vērtēšanas procesa sākumam.
	15. Pasūtītājs ne vēlāk kā 5 (piecu) darba dienu laikā pēc Piedāvājumu iesniegšanas termiņa beigām, izvērtējot Piedāvājumu atbilstību Uzaicinājumā un Vienošanās paredzētajām prasībām, izvēlas Izpildītāju, ar kuru tiks slēgti tiesiskie darījumi par Preču iegādi turpmāko sešu mēnešu periodā (vai līdz Vienošanās darbības termiņa pēdējai dienai, 3.2.punkts).
	16. Pasūtītājs pēc lēmuma pieņemšanas par Izpildītāja, ar kuru tiks slēgti tiesiskie darījumi par Preču iegādi turpmāko sešu mēnešu periodā (vai līdz Vienošanās darbības termiņa pēdējai dienai, 3.2.punkts), izvēli iespējami ātri informē visus Izpildītājus, kas ir iesnieguši piedāvājumus, par vērtēšanas rezultātiem. Rezultātu paziņošana un aicinājuma nosūtīšanai piemērojami Vienošanās noteikumi par Uzaicinājuma nosūtīšanu Izpildītājam.
4. **PIEDĀVĀJUMU izvēle**
	1. Vērtējot Piedāvājumu, Pasūtītājs pārbauda tajā minēto Preču parametru un piegādes noteikumu atbilstību Pasūtītāja izvirzītajām prasībām. Neatbilstoši Piedāvājumi tiek noraidīti.
	2. Vērtējot Izpildītāju Piedāvājumus, Pasūtītājs ņem vērā katra Piedāvājumā norādīto Preču cenas, par kurām Pasūtītājs varētu iegādāties no Izpildītāja turpmāko sešu mēnešu periodā.
	3. No Piedāvājumiem, kuri atbilst Pasūtītāja izvirzītajām prasībām, par vislētāko tiek atzīts tāds Piedāvājums, kurā norādīto preču cenu kopsumma ir viszemākā.
	4. Pasūtītājs norāda Uzaicinājumā visas tehniskajā specifikācijā (**Vienošanās pielikums Nr.3**) minētas Preces, Izpildītājam ir jānodrošina Piedāvājuma iesniegšana par visām Uzaicinājumā minētajam Precēm. Ja Izpildītājs nenodrošina šā nosacījuma izpildi, tā Piedāvājums uzskatāms par neatbilstošu Pasūtītāja prasībām un tiek noraidīts.
	5. Vienošanās laikā pirmā iesniegtā Piedāvājumā norādītās Preču cenas nedrīkst būt lielākas nekā konkrēts Izpildītājs ir piedāvājis Iepirkuma gaitā. Katrā nākamajā Piedāvājumā norādītās Preču cenas nedrīkst būt lielākas par tām, kuras konkrēts Izpildītājs ir piedāvājis savā iepriekšējā Piedāvājumā. Ja Izpildītājs nenodrošina šā nosacījuma izpildi, tā Piedāvājums uzskatāms par neatbilstošu Pasūtītāja prasībām un tiek noraidīts.
5. **PREČu cena un norēķinu kārtība**
	1. Parakstot Vienošanos, Izpildītāji apņemas nepiedāvāt lielāku vienas attiecīgās Preces vienības cenu, kā tās, ko katrs no Izpildītājiem bija norādījis Iepirkuma ietvaros iesniegtajā finanšu piedāvājumā vai savā iepriekšējā Piedāvājumā (katra Izpildītāja finanšu piedāvājums pievienots **Vienošanām pielikumā Nr.4**).
	2. Līdz pirmā lēmuma pieņemšanai par Izpildītāja izvēli saskaņā ar Vienošanās 3.15.punktu Pasūtītājs iegādājas tehniskajā specifikācijā norādītas Preces no izraudzīta Izpildītāja vērā ņemot cenas, kādas konkrēts Izpildītājs ir piedāvājis Iepirkuma gaitā. Laika posmā starp attiecīgiem lēmumiem par Izpildītāja izvēli saskaņā ar Vienošanās 3.15. punktu vai no lēmuma par Izpildītāja izvēli līdz Vienošanās pēdējai darbības dienai Pasūtītājs iegādājas Preces no izraudzīta Izpildītāja vērā ņemot cenas, kādas konkrēts Izpildītājs ir piedāvājis attiecīgajā Piedāvājumā. Ja Pasūtītājs ir pasūtījis no Izpildītāja tehniskajā specifikācijā neminētu, bet līdzīgu vai funkcionāli saistīto Preci, līdzēji norēķinās par cenām, kuras attiecīgajai Precei ir norādītas Izpildītāja mazumtirdzniecības vietā.
	3. Slēdzot tiesiskos darījumus, avansa maksājums netiek paredzēts un šis nosacījums nav maināms.
	4. Attiecīgās pasūtītās Preces piegādes un šā pakalpojuma apmaksas procedūrā Līdzēji izmanto preču pavadzīmes-rēķinus, kurus Līdzēji paraksta, ja Pasūtītājs ir saņēmis pasūtīto Preci. Katrā preču pavadzīmē-rēķinā Izpildītājs norāda Iepirkuma un Vienošanās identificējošos datus, to skaitā (bet ne tikai) nosaukumu un numuru, Pasūtītājs ir tiesīgs atteikt pieņemt un/vai parakstīt preču pavadzīmi-rēķinu bez minētajiem rekvizītiem.
	5. Par piegādātajām Precēm Pasūtītājs ar Izpildītāju norēķinās ar bankas starpniecību. Ne vēlāk kā 30 (trīsdesmit) dienu laikā pēc kvalitatīvu un Pasūtītāja prasībām atbilstošu Preču piegādes un preču pavadzīmes-rēķina abpusējās parakstīšanas, Pasūtītājs pārskaita Izpildītāja bankas norēķinu kontā summu, kas ir vienāda ar attiecīgu piegādāto Preču vērtību (cenu).
	6. Ja Izpildītājs nokavē savu no līguma izrietošo saistību izpildi, tas maksā līgumsodu 0,1% apmērā no pasūtījuma summas par katru saistību izpildes nokavējuma dienu, bet ne vairāk kā 10% no pasūtījuma summas.
	7. Ja Pasūtītājs nokavē savu no līguma izrietošo saistību izpildi, tas maksā līgumsodu 0,1% apmērā no neizpildīto saistību summas par katru saistību izpildes nokavējuma dienu, bet ne vairāk kā 10% no neizpildīto saistību summas.
	8. Ja Izpildītājs ir ierosinājis Vienošanās izbeigšanu, Izpildītājs maksā Pasūtītājam līgumsodu 20% apmērā no kopējās vispārīgās vienošanās summas.
	9. Līgumsoda samaksa neatbrīvo Līdzējus no līgumsaistību izpildes. Līgumsoda piemērošana netiek uzskatīta par zaudējumu atlīdzību. Pasūtītājam ir tiesības ieturēt aprēķināto līgumsodu no jebkurām Izpildītājam izmaksājamām summām.
6. **PREču PIEGĀDES, KVALITĀTES ATBILSTĪBAS PĀRBAUDEs UN ATGRIEŠANAS KĀRTĪBA**
	1. Izpildītājs piegādā tās un tikai tās Preces, kuras Pasūtītājs ir pasūtījis, izdarot pieprasījumu. Pasūtītājs pasūta Preces, ievērojot nepieciešamību un savas finansiālās iespējas. Jebkurā gadījumā pieprasījuma izdarīšana ir Pasūtītāja tiesības nevis pienākums. Vienošanās darbības laikā Pasūtītājs ir tiesīgs izdarīt neierobežotu pasūtījumu skaitu.
	2. Pasūtītājs izdara pieprasījumu rakstiski, nosūtot to Izpildītājam pa pastu, pa faksu, pa elektronisko pastu vai iesniedzot to Izpildītājam pret parakstu. Pa pastu nosūtīts pieprasījums uzskatāms par Izpildītāja saņemtu septītajā dienā no tā nodošanas pastā. Pa faksu vai pa elektronisko pastu nosūtīts pieprasījums uzskatāms par saņemtu dienā, kad Izpildītājs tādā pašā veidā (t.i., pa faksu vai pa elektronisko pastu) nosūtījis Pasūtītājam rakstisku apliecinājumu par pieprasījuma saņemšanu. Izpildītājam pret parakstu iesniegts pieprasījums uzskatāms par saņemtu iesniegšanas dienā. Ja Pasūtītājs vienlaicīgi izdara pieprasījumu vairākos no iepriekš minētiem veidiem, tad uzskatāms, ka Izpildītājs pieprasījumu saņēmis dienā, kurā iestājas agrākais no šajā Vienošanās punktā iepriekš norādītajiem pieprasījuma saņemšanas faktiem.
	3. Izpildītājam ir pienākums nodrošināt rakstisku pieprasījumu pieņemšanu no Pasūtītāja darba dienās no plkst. 08.00 līdz plkst. 16.30.
	4. Izpildītājs piegādā Pasūtītāja pasūtītos un tā prasībām atbilstošas Preces Pasūtītāja darba laikā, nodrošinot tādu piegādes termiņu ievērošanu un piegādes vietu, kādi norādīti tehniskajā specifikācijā **(Vienošanās pielikums Nr.3)**.
	5. Preces pieņemšana notiek Pasūtītāja pārstāvja klātbūtnē, piedaloties Izpildītāja pārstāvim. Par atklātiem trūkumiem vai savstarpējām pretenzijām tiek sastādīts Pretenzijas akts. Pasūtītājs nepieņem Vienošanās nosacījumiem neatbilstošu Preci.
	6. Ja Preces pieņemšanas laikā jebkura no Pusēm konstatē, ka Prece ir bojāta, nekvalitatīva vai citādi neatbilst Vienošanās nosacījumiem, Izpildītājs novērš šo trūkumu 10 dienu laikā no tā atklāšanas dienas. Atklāto trūkumu novēršana neietekmē Vienošanās noteikto Preces piegādes termiņu, līdz ar ko neatbrīvo Izpildītāju no negatīvajām sekām, kas izriet no šā termiņa neievērošanas.
	7. Pasūtītājs ir tiesīgs atdot atpakaļ Preci, kuras neatbilstību Pasūtītāja prasībām nav bijis iespējams konstatēt Preces pieņemšanas brīdī, bet Izpildītājam ir pienākums to apmainīt pret derīgu viena mēneša laikā no preču pavadzīmes-rēķina abpusējās parakstīšanas dienas.
	8. Izpildītājs uzņemas atbildību par piegādātās Preces atbilstību Uzaicinājumā un tehniskajā specifikācijā minētajām īpašībām.
	9. Izpildītājs garantē piegādātās Preces kvalitāti un nodrošina Preces ražotāja garantijas saistību izpildi attiecībā uz visām piegādātajām Precēm tādos termiņos un apjomā, kādā to deklarē šo Preču ražotājs.
	10. Ja tā Izpildītājam, kurš Vienošanās noteiktajā kārtībā izraudzīts tiesisko darījumu slēgšanai, nav tādas Preces, kuru vēlētos iegādāties Pasūtītājs, Pasūtītājam ir tiesības slēgt tiesisko darījumu par vēlamās Preces iegādi ar nākamo Izpildītāju, kura Piedāvājums attiecīgajā laika sprīdī uzskatāms par vislētāko. Šādā gadījumā tiek sastādīts akts par vēlamās Preces pieejamības trūkumu (**Vienošanās pielikums Nr.5).**
7. **Pasūtītāja pienākumi**
	1. Samaksāt līguma summu Izpildītājam par kvalitatīvas, Pasūtītāja prasībām atbilstošās, kvalitatīvās Preces piegādāšanu saskaņā ar Uzaicinājuma, Piedāvājuma un Vienošanās nosacījumiem.
	2. Nelikt Izpildītājam šķēršļus Vienošanās nosacījumu izpildei.
	3. Pieņemt Preci, parakstot Izpildītāja iesniegto preču pavadzīmi-rēķinu, ja Izpildītājs ir piegādājis kvalitatīvu, Pasūtītāja prasībām atbilstošo Preci bez jebkādiem defektiem Vienošanās noteiktajā kārtībā.
	4. Nodrošināt objektīvu un taisnīgu procedūrupiegādes līgumu noslēgšanai saskaņā ar Vienošanās paredzētajām prasībām.
	5. Savlaicīgi un pēc būtības sniegt informāciju Izpildītājiem par Vienošanās darbību.
8. **IZPILDĪtāju pienākumi**
	1. Piegādāt Pasūtītāja prasībām atbilstošu kvalitatīvu Preci uz tehniskajā specifikācijā norādīto piegādes vietu saskaņā ar Uzaicinājuma, Piedāvājuma un Vienošanās nosacījumiem, ievērojot Preces transportēšanas noteikumus.
	2. Nodot Pasūtītājam īpašumā Preces ražotāja, kontrolējošās iestādes vai citas institūcijas izsniegtos dokumentus, kas apliecina Preces atbilstību noteiktiem standartiem, izskaidro Preces darbības principus un/vai drošības noteikumus, kā arī izsniegt Pasūtītājam citus dokumentus, kuri tam varētu būt noderīgi Preces ekspluatācijas laikā (sertifikāti, darba instrukcijas u.c.).
	3. Nodot Preci Pasūtītājam, parakstot preču pavadzīmi-rēķinu.
	4. Pēc Pasūtītāja pieprasījuma iespējami ātrāk sniegt papildu informāciju par Piedāvājumā norādītajiem aspektiem.
	5. Ievērot patiesas un godīgas konkurences principus Vienošanās laikā.
9. **Vienošanās izmaiņas, atkāpšanās no Vienošanās**
	1. Jebkuras izmaiņas Vienošanās tekstā stājās spēkā tikai tad, kad tās ir noformētas rakstveidā un tās ir akceptējuši Pasūtītājs un Izpildītāji.
	2. Pasūtītājam ir tiesības vienpusēji atkāpties no Vienošanās, ja ir zudusi vajadzība pēc Vienošanās priekšmeta.
	3. Pasūtītājam ir tiesības vienpusēji atkāpties no Vienošanās ar konkrētu Izpildītāju, atstājot to spēkā ar citiem Izpildītājiem, ja šis Izpildītājs apzināti sniedzis nepatiesu informāciju Pasūtītājam, nav ievērojis godīgas konkurences principus, Vienošanās laikā neiesniedza Piedāvājumu vai nespēja nodrošināt atbilstošu piegādes līguma izpildi, vai arī veicis citas prettiesiskas darbības*.*
	4. Pasūtītājam vienpusēji atkāpjoties no Vienošanās, Pasūtītājs par to rakstveidā brīdina attiecīgu (-us) Izpildītāju (-us) vismaz 1 (vienu) mēnesi iepriekš.
	5. Ja Vienošanās darbības laikā rodas situācija, kad neviens no Izpildītājiem atkārtoti nav iesniedzis Piedāvājumu par vienas un tās pašas vairākos Uzaicinājumos norādītās Preces piegādi, Pasūtītājs, nolūkā veicināt Vienošanās nosacījumu turpmāku izpildi, ir tiesīgs pēc katra Izpildītāja attiecīga rakstveida apstiprinājuma saņemšanas vienpusējā kārtā izdarīt atbilstošus grozījumus Vienošanās, ja to izdarīšana būtiski nemaina līdz šim pastāvošo Vienošanas priekšmetu, cenu un Preču piegādes procedūru.
10. **Strīdu risināšanas kārtība**
	1. Jebkuri no Vienošanās izrietoši strīdi, kas rodas starp Pasūtītāju un Izpildītāju, tiek sākotnēji risināti savstarpēju sarunu ceļā.
	2. Ja strīdu nav iespējams risināt sarunu ceļā, tas tiek risināts Latvijas Republikas tiesā saskaņā ar attiecīgajiem normatīvajiem aktiem.
11. **Nepārvarama vara**
	1. Līdzēji tiek atbrīvoti no Vienošanās nosacījumu izpildes, ja tā cēlonis ir nepārvarama vara – no Līdzēju gribas neatkarīgi notikumi, kuru iestāšanās nav atkarīga no Līdzēju gribas un iespējām tos kontrolēt, un kuru rezultātā Vienošanos vairs nav iespējams izpildīt. Pie šādiem notikumiem ir pieskaitāmi arī, bet ne tikai, stihiskas nelaimes (dabas katastrofas), streiki, karadarbība, būtiskas un neparedzamas izmaiņas likumdošanas aktos, valsts un pašvaldību varas institūciju izdotie normatīvie akti un lēmumi ciktāl tie ir attiecināmi uz Līdzējiem.
	2. Līdzējs, kurš nepārvaramās varas dēļ nevar izpildīt savas saistības, 3 (trīs) darba dienu laikā par to informē otru Līdzēju, un iesniedz kompetentas iestādes izziņu par nepārvaramas varas faktu, kā arī pamato cēloņsakarību starp šo faktu un nespēju izpildīt savas saistības. Kompetentas iestādes izziņu iesniegt nav nepieciešams, ja tas nav iespējams, kā arī ja nepārvaramās varas pamatā esošais notikums ir vispārzināms.
	3. Ja nepārvaramas varas apstākļu dēļ Vienošanāsnedarbojas ilgāk par 3 (trīs) mēnešiem, katram Līdzējam ir tiesības atteikties no tās izpildes, par to rakstveidā brīdinot otru Līdzēju vismaz 15 (piecpadsmit) darba dienas iepriekš. Šajā gadījumā neviens no Līdzējiem nevar prasīt atlīdzināt zaudējumus, kas radušies šīs Vienošanās laušanas rezultātā.
12. **Līdzēju atbildība un citi nosacījumi**
	1. Līdzēji ir atbildīgi par savu no Vienošanās izrietošo saistību izpildi, un tiem ir pienākums savstarpēji atlīdzināt zaudējumus, kas ir radušies to vainas dēļ.
	2. Ja kādam no Līdzējiem tiek mainīts juridiskais statuss, Līdzēja amatpersonu paraksta tiesības, īpašnieki vai vadītāji, vai kāds no Vienošanās minētajiem Līdzēja rekvizītiem, telefona, faksa numurs, e-pasta adrese, adrese u.c., tad Līdzējs nekavējoties rakstiski paziņo par to otram Līdzējam*.* Ja Līdzējs neizpilda šī apakšpunkta noteikumus, uzskatāms, ka otrs Līdzējs ir pilnībā izpildījis savas saistības, lietojot šajā Vienošanās esošo informāciju par otru Līdzēju. Šajā apakšpunktā minētie nosacījumi attiecas arī uz Vienošanās un tā pielikumos minētajiem Līdzēju pārstāvjiem un to rekvizītiem.
	3. Līdzēju reorganizācija vai to vadītāju maiņa nav obligāts pamats Vienošanās pārtraukšanai vai izbeigšanai. Gadījumā, ja kāds no Līdzējiem tiek reorganizēts vai likvidēts, Vienošanās līgums ar otra Līdzēja piekrišanu var palikt spēkā un tā noteikumi tādā gadījumā ir saistoši Līdzēja tiesību un saistību pārņēmējam, ja aizstāšana notikusi atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
	4. Līdzēji par Vienošanās iepriekšējā apakšpunktā minētās situācijas iestāšanās iespējamību savstarpēji brīdina viens otru 1 (vienu) mēnesi iepriekš.
	5. Ar Vienošanās izpildi saistītos jautājumus risina šādi Līdzēju pilnvarotie pārstāvji:
		1. Pasūtītāja pilnvarotais pārstāvis ir \_\_\_\_\_\_\_\_\_\_\_\_\_\_\_\_\_\_\_;
		2. Izpildītāja \_\_\_\_\_\_\_\_ pilnvarotais pārstāvis ir \_\_\_\_\_\_\_\_\_\_\_\_\_\_\_;
		3. Izpildītāja \_\_\_\_\_\_\_\_ pilnvarotais pārstāvis ir \_\_\_\_\_\_\_\_\_\_\_\_\_\_\_;
		4. Izpildītāja \_\_\_\_\_\_\_\_ pilnvarotais pārstāvis ir \_\_\_\_\_\_\_\_\_\_\_\_\_\_\_.
	6. Līdzēju pilnvarotajiem pārstāvjiem ir šādas tiesības un pienākumi:

13.6.1. nosūtīt un saņemt Uzaicinājumu, Piedāvājumu, apstiprināt to saņemšanu Vienošanās noteiktajā kārtībā;

13.6.2. nodot un pieņemt Preci, pārbaudot tās stāvokli un atbilstību Vienošanās un piegādes līguma noteikumiem, iesniegt, pieņemt un parakstīt preču pavadzīmi-rēķinu, kā arī Vienošanās noteiktajos gadījumos atteikt to darīt;

13.6.3. risināt jautājumus, kas saistīti ar nekvalitatīvu piegādes pakalpojumu sniegšanu.

* 1. Ar līguma noslēgšanu Vienošanās tekstā jāsaprot attiecīgas Preces piegādes Līdzēju abpusējs saskaņā ar Vienošanās noteikumiem izdarīts apstiprinājums (akcepts), ar kuru starp Līdzējiem ir panākta vienošanās par piegādes līguma (tiesiskā darījuma) sastāvdaļām. Šāda piegādes līguma noteikumus prioritātes secībā veido Vienošanās, Pasūtītāja attiecīgs Uzaicinājums un tam atbilstošs Pretendenta Piedāvājums.
	2. Vienošanās ir sagatavota uz \_\_\_\_\_\_\_\_ lapām ar 5 (pieciem) pielikumiem, \_\_\_\_ eksemplāros ar vienādu juridisko spēku. Pie katra no Līdzējiem glabājas 1 (viens) Vienošanās eksemplārs.
	3. Pie šīs vienošanās ir pievienoti šādi pielikumi, kas ir tās neatņemamas sastāvdaļas:

13.9.1. Pielikums Nr.1 – **Uzaicinājuma iesniegt piedāvājumus forma**;

13.9.2. Pielikums Nr.2 – **Iesniedzamā Piedāvājuma forma**;

13.9.3. Pielikums Nr.3 – **Tehniskā specifikācija;**

13.9.4. Pielikums Nr.4 – **Izpildītāju iesniegtie finanšu piedāvājumi**;

13.9.5. Pielikums Nr.5 - **Akts par vēlamās Preces pieejamības trūkumu.**

|  |  |
| --- | --- |
| **PASŪTĪTĀJS:**SIA „Daugavpils ūdens”Ūdensvada iela 3, Daugavpils, LatvijaPasta indekss: LV-5401Reģ.Nr.41503002432PVN kods: LV41503002432Banka: Swedbank ASBankas kods: HABALV22 Konts: LV65 HABA 0001 4080 5086 0**Pasūtītāja vārdā:****SIA „Daugavpils ūdens”**valdes loceklis Sergejs Selickis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums | **IZPILDĪTĀJS:** *<komersanta firma>**<adrese>*Pasta indekss: *<Pasta indekss>*Reģ.Nr. *<Reģ.Nr.>*PVN kods: *<PVN kods>*Banka: *<banka>*Bankas kods: *<bankas kods>*Konts: *<konta numurs>***Izpildītāja vārdā:*****<komersanta firma>****<pārstāvja amats, vārds, uzvārds>* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums  |

**Pielikums Nr.1 – Uzaicinājuma iesniegt piedāvājumus forma**

**UZAICINĀJUMS IESNIEGT PIEDĀVĀJUMU**

(iepirkuma identifikācijas Nr. \_\_\_\_\_\_\_\_\_\_)

*(izpildītāja nosaukums)*

Daugavpilī, 201\_.gada

Lūdzu iesniegt piedāvājumu lētākā piedāvājuma izvēlei un darījumu slēgšanai turpmāko 12 (divpadsmit) mēnešu periodā saskaņā ar iepirkuma procedūras „\_\_\_\_\_\_\_\_\_\_\_\_\_\_\_\_\_\_\_\_” (identifikācijas Nr.\_\_\_\_\_\_\_\_\_\_\_\_) rezultātā noslēgto Vispārīgo vienošanos Nr.\_\_\_\_\_\_\_\_\_\_\_\_

**Pasūtītāja pieprasījums:**

1. Preces apraksts:

| Nr p.k. | Preces nosaukums | Preces apraksts (atbilstoši Vienošanās priekšmetam un tehniskai specifikācijai) | Skaits |
| --- | --- | --- | --- |
|  | (*nosaukums*) | <Pasūtītājs norāda aprakstu*>* |  |

1. e - pasta adrese piedāvājuma iesniegšanai - (e – pasta adrese)
2. Cita informācija (ja nepieciešams)

|  |
| --- |
| **Pasūtītāja kontaktpersona** |
| *Kontaktpersonas rekvizīti* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pielikums Nr.2 – Iesniedzamā Piedāvājuma forma**

**PIEDĀVĀJUMA FORMA**

(iepirkuma identifikācijas Nr. \_\_\_\_\_\_\_\_\_\_\_)

(vieta), 201\_.gada (*datums*)

Pasūtītājs – (*nosaukums*)

Izpildītāja (*izpildītāja nosaukums*) piedāvājums lētākā piedāvājuma izvēlei un darījumu slēgšanai turpmāko 6 (sešu) mēnešu periodā saskaņā ar iepirkuma procedūras „\_\_\_\_\_\_\_\_\_\_\_\_\_\_\_\_\_” (identifikācijas Nr. \_\_\_\_\_\_\_\_\_\_\_\_\_\_\_\_\_\_) rezultātā noslēgto Vispārīgo vienošanos Nr.\_\_\_\_\_\_\_\_\_\_\_\_

(*Izpildītāja nosaukums*) apņemas piegādāt pieprasīto Preci (*piegādes vieta*, *termiņš saskaņā ar Vienošanās noteikumiem*).

(*Izpildītāja nosaukums*) apņemas piegādāt Preci turpmāko 6 (sešu) mēnešu periodā saskaņā ar Pasūtītāja pieprasījumu par šādu cenu.

| Nr p.k. | Preces nosaukums | Preces apraksts (atbilstoši Vienošanās tehniskajai specifikācijai) | Skaits  | Piedāvātā cena par 1 vienību, EUR (bez PVN) | KOPĀ (bez PVN): |
| --- | --- | --- | --- | --- | --- |
|  |  |  |  |  |  |
|  |  |  |  |  |  |
| **KOPĀ (bez PVN):** |  |

Cita informācija (ja nepieciešams)

|  |
| --- |
| **Izpildītāja kontaktpersona** |
| *Kontaktpersonas rekvizīti* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pielikums Nr.3 – Tehniskā specifikācija**

*(Katra Izpildītāja iesniegtie finanšu piedāvājumi iepirkuma procedūras ietvaros, kuri sagatavoti saskaņā ar iepirkumu procedūras nolikuma prasībām)*

**Pielikums Nr.4 – Izpildītāju iesniegtie finanšu piedāvājumi**

*(Iepirkuma procedūras „Radiomoduļu piegāde” (identifikācijas Nr.DŪ-2016/9) nolikuma 1.pielikums)*

**Pielikums Nr.5 – Akts par vēlamās Preces pieejamības trūkumu**

**AKTS PAR VĒLAMĀS PRECES PIEEJAMĪBAS TRŪKUMU**

*<norādīt iepirkuma nosaukumu, identifikācijas numuru>*

201\_.gada

*<Norādīt sastādīšanas vietu – Izpildītāja mazumtirdzniecības vietas adresi>*

 **Šis akts apliecina, ka** Izpildītāja <norādīt rekvizītus: firmu, reģistrācijas numuru> mazumtirdzniecības vietas pēc adreses *<norādīt Izpildītāja mazumtirdzniecības vietas adresi*> sortimentā akta sastādīšanas un parakstīšanas brīdī nav sekojošas Preces, kuru vēlētos iegādāties Pasūtītājs atbilstoši Vienošanās priekšmetam:

| Nr p.k. | Preces nosaukums | Preces apraksts  | Skaits |
| --- | --- | --- | --- |
|  |  |  |  |

|  |
| --- |
| **Pasūtītāja kontaktpersona** |
| *Kontaktpersonas rekvizīti* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|

|  |
| --- |
| **Izpildītāja darbinieks** |
| *Darbinieka rekvizīti* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

 |